เมื่อวันพุธที่ 24 เดือน กุมภาพันธ์ พ.ศ.๒๕๖๘ เวลา ๑๐.๓๐ น. องค์การบริหารส่วนตำบลบางพลับ นำโดย นายชาตรี แย้มบางยาง นายกองค์การบริหารส่วนตำบลบางพลับ ได้มอบนโยบายปลุกจิตสำนึกและสร้างวัฒนธรรมองค์กรตามประกาศเจตนารมณ์ ไม่รับของขวัญและกำนัลทุกชนิดจากการปฏิบัติหน้าที่ (No Gift Policy) ประจำปีงบประมาณ พ.ศ. ๒๕๖๘ โดยมีบุคลากรในสังกัดองค์การบริหารส่วนตำบลบางพลับ ประกอบด้วย คณะผู้บริหาร ข้าราชการ พนักงาน และบุคลากรทุกคน จำนวน 30 คน โดยมีวัตถุประสงค์ในการจัดโครงการครั้งนี้ เป็นการเสริมสร้างวัฒนธรรมองค์การบริหารส่วนตำบลบางพลับ “สุจริต โปร่งใส อบต.ใสสะอาด” และมีการมอบนโยบายและให้ความรู้ในเรื่อง No Gift Policy จากการปฏิบัติหน้าที่ ซึ่งเป็นส่วนหนึ่งที่ทำให้บุคลากรในสังกัดองค์การบริหารส่วนตำบลบางพลับ มีคุณธรรม ซื่อสัตย์สุจริต บุคลากรทุกคนงดรับของขวัญและของกำนัลทุกชนิด ในขณะ/ก่อน/หลัง/ปฏิบัติหน้าที่ทุกกรณี เป็นการปลุกจิตสำนึกการทำงานด้วยใจบริการ สร้างวัฒนธรรม ความซื่อสัตย์สุจริตให้เกิดขึ้นอย่างเป็นรูปธรรมในหน่วยงาน ซึ่งสอดคล้องกับมาตรฐานทางจริยธรรมและคุณธรรมในหัวข้อ ซื่อสัตย์สุจริต มีจิตสำนึกที่ดี และรับผิดชอบต่อหน้าที่









